ഓപ്പറേഷന് പി ഹണ്ട് : മലപ്പുറത്ത് ഒരാള് അറസ്റ്റില് കുട്ടികളുടെ അശ്ലീല ദൃശ്യങ്ങള് കാണുകയും പ്രചരിപ്പിക്കുകയും ചെയ്ത കേസില് കേരളത്തിലെ വിവിധ സ്റ്റേഷന് പരിധികളില് നിരവധി പേര്ക്കെതിരെ പൊലീസ് കേസെടുത്തു. വഴിക്കടവ് സ്റ്റേഷനില് ഒരാള് അറസ്റ്റിലായി. മലപ്പുറം സ്റ്റേഷനില് ഒരാള്ക്കെതിരെ കേസെടുത്തു. വഴിക്കടവ് വെള്ളക്കട്ട സ്വദേശി ചീനിക്കല് അബ്ദുല് വദൂദിനെയാണ് 31 വഴിക്കടവ് പൊലീസ് അറസ്റ്റ് ചെയ്തത്. ഇയാള് മൊബൈല്ഫോണ് വഴി അശ്ലീല വെബ്സൈറ്റില് ദൃശ്യങ്ങള് പതിവായി കണ്ടതായും ഡൗണ്ലോഡ് ചെയ്ത് സൂക്ഷിച്ചതായും പരിശോധനയില് കണ്ടെത്തി. ഇത്തരം ദൃശ്യങ്ങള് പതിവായി കാണുന്നവരെയും ഡൗണ്ലോഡ് ചെയ്യുന്നവരെയും സൈബര് സെല് വഴി നിരീക്ഷിച്ചശേഷമാണ് പരിശോധന നടത്തിയത്. ഡൗണ്ലോഡ് ചെയ്ത ദൃശ്യങ്ങള് പ്രചരിപ്പിച്ചിട്ടുണ്ടോയെന്നും പരിശോധിക്കുന്നുണ്ട്. കഴിഞ്ഞ കുറെ നാളുകളായി സൈബര് സെല് ഇവരെ നിരീക്ഷിച്ചു വരുകയായിരുന്നു. പിടിച്ചെടുത്ത മൊബൈല്ഫോണ് കൂടുതല് പരിശോധനകള്ക്കായി ഫോറന്സിക് വിഭാഗത്തിനു കൈമാറി. മേല്മുറി സ്വദേശിയായ യുവാവിനെതിരെയാണ് മലപ്പുറം പൊലീസ് കേസെടുത്തത്. ഇയാള് കുട്ടികളുടെ അശ്ലീല ദൃശ്യങ്ങള് സൂക്ഷിച്ചതായി കണ്ടെത്തി. ഷിനോജ്